google/wiki40b huggingface dataset:
Λιγκ Καπ Ελλάδας πετοσφαίρισης ανδρών 2018-2019

Το Λίγκ Καπ πετοσφαίρισης ανδρών για την περίοδο 2018-19 ήταν η 8η διοργάνωση στην ιστορία του θεσμού. Η διοργάνωση ονομάζεται επίσημα Λιγκ Καπ "Νίκος Σαμαράς", στη μνήμη του μεγάλου πετοσφαιριστή της Ορεστιάδας. Διοργανώθηκε από την ΕΣΑΠ με τη συμμετοχή των δέκα ομάδων της Βόλεϊ Λιγκ 2018-19. Κυπελλούχος αναδείχθηκε ο Ολυμπιακός Πειραιώς για 5η συνεχόμενη φορά και για 6η συνολικά φορά στην ιστορία του.

Προκριματική φάση

Η προκριματική φάση διεξήχθη με δύο ομίλους των τεσσάρων ομάδων και έναν όμιλο των τριών ομάδων. Στον Α΄ όμιλο τοποθετήθηκαν οι ομάδες της Βόρειας Ελλάδας, ενώ για τη συγκρότηση των δύο άλλων ομίλων έγινε κλήρωση.

Στους ημιτελικούς προκρίθηκαν οι πρώτοι κάθε ομίλου και ο καλύτερος δεύτερος από τις ομάδες του Α΄ και του Β΄ ομίλου.

Τελικός

Ο τελικός ήταν διπλός, με τη διαδικασία του Χρυσού Σετ. Κατά την προκήρυξη της διοργάνωσης ο πρώτος αγώνας θα διεξαγόταν στην έδρα του νικητή του Α΄ ημιτελικού. Έτσι ο πρώτος τελικός διεξήχθη στην Ερμούπολη στις 23 Ιανουαρίου, στο γυμναστήριο "Δημήτριος Βικέλας" και ο δεύτερος στον Πειραιά, στο γυμναστήριο "Μελίνα Μερκούρη" Ρέντη.
Λίο Φάλκαμ

Βιογραφία

Γεννήθηκε στις 20 Νοεμβρίου του 1935 στο Πονπέι. Χρημάτισε κυβερνήτης του Πονπέι την περίοδο από το 1979 ως το 1983 και αντιπρόεδρος της Μικρονησίας την περίοδο 1997-99.
Τον Μάιο του 1999 εξελέγη Πρόεδρος, αξίωμα που διατήρησε ως το 2003. Στις βουλευτικές εκλογές τον Μάρτιο του 2003 ο Φάλκαμ έχασε την έδρα του, γεγονός που δεν του επέτρεψε να διεκδικήσει και δεύτερη προεδρική θητεία. Τον διαδέχθηκε στο ύπατο αξίωμα ο Τζόζεφ Ουρουσεμάλ.
Απεβίωσε στις 12 Φεβρουαρίου 2018.
Α.Π.Σ. Άρης Πατρών

Ιστορία

Ο Άρης ιδρύθηκε το 1930 μετά την διάλυση του Λευκού Αστέρα από τους Νικ. Αγουρίδη και Χρ. Παναγιωτίδη και με την απορρόφηση το 1933 του ανεξάρτητου συλλόγου "Εργατική Ένωση Προσφυγικών" που την είχε ιδρύσει ο Ευάγγελος Αθανασιάδης.
Ο Άρης ξεκίνησε από το πρωτάθλημα της Γ' κατηγορίας το 1930-31 και το 1934-35 ανέβηκε στην Β' , στην Γ΄κατηγορία έως σήμερα (2011) έπαιξε άλλες δύο φορές το 1955 και 1956. Στην Β΄κατηγορία ο Άρης έπαιξε έναν χρόνο , 1933-34 , και προβιβάστηκε ευθείς στην Α', όπου δεν κατάφερε όμως να μείνει και υποβιβάστηκε. Στην Α' επέστρεψε την περίοδο 1939-40 και συμμετείχε στα κατοχικά πρωταθλήματα του 1943 και 1944.
Στο πρώτο πρωτάθλημα , Α' κατηγορίας, μετά τον πόλεμο που έπαιξε το 1945-46 στον αγώνα με τον Αχιλλέα σκοτώθηκε ο ποδοσφαιριστής, έξω δεξιά, του συλλόγου Βασίλης Βακάλογου. Ο αγώνας πρωταθλήματος έγινε στις 24 Φεβρουαρίου στο γήπεδο της Παναχαϊκής, σε μια φάση του αγώνα ο Βακάλογλου συγκρούστηκε με τον ποδοσφαιριστή του Αχιλλέας Ανδρούτσο μεταφέρθηκε στο νοσοκομείο αλλά απεβίωσε στις 28 Φεβρουαρίου. Η ΕΠΣ Πατρών τιμώρησε και τους δύο συλλόγους τους μηδένισε και υποβιβάστηκαν και οι δύο στην Β' κατηγορία .
Με την απελευθέρωση μπήκε στην Α' κατηγορία αλλά υποβιβάστηκε για να επιστρέψει την περίοδο 1969-70. Την περίοδο 1947-48 δεν κατάφερε σε αγώνα διαβάθμισης να επιστρέψει στην Α' ενώ το 1955-56 ανέβηκε στην Α2 κατηγορία.
Το 1967 με την αναγκαστική συγχώνευση των δύο μεγάλων ομάδων των προσφυγικών , του Ολυμπιακού και της Θύελλας ο Άρης που μέχρι τότε ήταν στην σκιά τους έμεινε ο μοναδικός σύλλογος εκπρόσωπος της συνοικίας. Το 1969-70 ανέβηκε στην Α΄κατηγορία έως την περίοδο 2009-10 κατακτώντας για πρώτη φορά στην ιστορία του πρωταθλήματα και έπαιξε σε εθνική κατηγορία.
Έχει παίξει 16 φορές στο κύπελλο Ελλάδος, τέσσερις (4) φορές στο πρωτάθλημα Γ' εθνικής και εννέα (9) φορές στο πρωτάθλημα Δ' εθνικής.
Πανελλήνιο πρωτάθλημα στίβου γυναικών 1950

Το ΙE΄ Πανελλήνιο πρωτάθλημα στίβου γυναικών 1950 διεξήχθη στις 1 και 2 Ιουλίου 1950 στο γυμναστήριο του Εθνικού Γ.Σ. της Αθήνας και περιλάμβανε δέκα αγωνίσματα. Πρωταθλητής σύλλογος αναδείχθηκε ο Α.Ο. Κηφισιάς για πρώτη και μοναδική φορά στην ιστορία του. Στο πρωτάθλημα δικαιούνταν να μετάσχουν αθλήτριες άνω των 16 ετών εκτός από τα αγωνίσματα: ύψος, μήκος και 4Χ50, στα οποία επιτρεπόταν η συμμετοχή και αθλητριών από 13 ετών και άνω. Μετείχαν σχετικά λίγες αθλήτριες, οι οποίες έλαβαν μέρος σε πολλά αγωνίσματα η καθεμιά, με πολυ μέτριες επιδόσεις. Πολυνίκης αναδείχθηκε η Φανή Αργυρίου του Πανιωνίου με έξι πρώτες νίκες και μάλιστα μόνο σε ατομικά αγωνίσματα. Όπως σχολιάστηκε χαρακτηριστικά: "Η Αργυρίου μόνη της μπορεί να συναγωνιστεί επιτυχώς με όλες τις πρωταθλήτριες".
Το πρωτάθλημα πεντάθλου διεξήχθη στις 11 και 12 Νοεμβρίου με νικήτρια τη Φανή Αργυρίου, αλλά δεν μέτρησε στην βαθμολογία του πρωταθλήματος.
Φόρμα (ιστοσελίδα)

Μια Φόρμα σε μια ιστοσελίδα είναι το τμήμα της ιστοσελίδας που επιτρέπει στον χρήστη να εισάγει δεδομένα τα οποία στην συνέχεια στέλνονται στον εξυπηρετητή για επεξεργασία. Οι διαδικτυακές φόρμες συνήθως προσομοιάζουν τις τυπωμένες φόρμες ερωτημάτων ή τις φόρμες βάσεων δεδομένων όπου οι χρήστες καλούνται να συμπληρώσουν κείμενο, να απαντήσουν σε ερωτήσεις πολλαπλών επιλογών κλπ. Συχνή είναι η χρήση απλής φόρμας αναζήτησης όπου ο χρήστης βάζοντας ένα κείμενο σε ένα κελί αναζητά πληροφορίες σε μια ιστοσελίδα. Οι φόρμες υπάρχουν παντού στο διαδίκτυο, για παράδειγμα σε ένα διαδικτυακό κατάστημα ο χρήστης μπορεί με φόρμες να αναζητήσει ένα προϊόν ή να ακόμη και να εισάγει την πιστωτική κάρτα για την τελική χρέωση. Η φόρμα διαφέρει από τη χρήση κελιών και άλλων στοιχείων τα οποία χρησιμοποιούν javascript (ή παρόμοιες γλώσσες) για να αλλάζουν δυναμικά το τοπικό περιεχόμενο του εγγράφου π.χ. για να δώσουν το αποτέλεσμα μιας αριθμητικής πράξης χωρίς επικοινωνία με τον εξυπηρετητή. 
Από τεχνικής πλευράς, η γλώσσα HTML υποστηρίζει την δυνατότητα δημιουργίας φορμών μαζί με την κλήση προγραμμάτων σε γλώσσες όπως την Perl, PHP, Java, Javascript ή .NET (συμπεριλαμβάνεται η ASP.NET) για επεξεργασία των δεδομένων.

Συνδυασμός με γλώσσες προγραμματισμού σεναρίων

Οι φόρμες μπορούν να συνδυαστούν  με διάφορες γλώσσες προγραμματισμού σεναρίων ώστε ο προγραμματιστής να μπορεί να δημιουργεί δυναμικές ιστοσελίδες. Οι φόρμες υποστηρίζονται και από γλώσσες που τρέχουν από την πλευρά του εξυπηρετητή αλλά και από την πλευρά του χρήστη.

Χρήστης-πελάτης

Μια γλώσσα προγραμματισμού σεναρίων σε ιστοσελίδες η οποία τρέχει από την πλευρά του χρήστη είναι η  JavaScript. Χρησιμοποιώντας JavaScript και το Document Object Model (DOM) επιτρέπει την δυναμική λειτουργία ιστοσελίδων από τον φυλλομετρητή στο υπολογιστή του χρήστη.
Συνήθως είναι περιορισμένη η χρήση γλωσσών προγραμματισμού σεναρίων από την πλευρά του χρήστη-πελάτη. Συνήθως οι γλώσσες προγραμματισμού σεναρίων χρησιμοποιούνται στις φόρμες στον υπολογιστή του χρήστη-πελάτη για να ελέγξουν την ορθότητα των δεδομένων (data validation) τα οποία θα σταλθούν αργότερα στον εξυπηρετητή ιστοσελίδων για περαιτέρω επεξεργασία.

Perl

H γλώσσα σεναρίων Perl είναι μια άλλη γλώσσα η οποία μπορεί να χρησιμοποιηθεί για ανάπτυξη δυναμικών ιστοσελίδων. Παραδοσιακά τα σενάρια Perl καλούνται μέσω της διεπαφής Common Gateway Interface (CGI). Να σημειώσουμε ότι στην πράξη η Perl είναι συνηθισμένο να χρησιμοποιείται για προγραμματισμό σεναρίων CGI.
Ένα παράδειγμα σεναρίου στην Perl η οποία χρησιμοποιεί το CGI πακέτο/διεπαφή παρουσιάζεται παρακάτω (εμφανίζει το μήνυμα "Γεια σου,..." με παράμετρο το όνομα χρήστη):
form_handler.pl
#!/usr/bin/perluse CGI qw(:standard);$user = param('user');print header;print html(
  body(
    p("Γεια σου, $user!"),
  ),);
Πελαργόνιο

Είδη

Τα πιο γνωστά είδη του γένους Pelargonium είναι:

Pelargonium x hortorum

Το Pelargonium x hortorum (συν. P. zonale – κοιν. γεράνι, σαρδέλα, τσαρτελλούδιν). Είναι το πλέον χρησιμοποιούμενο είδος του γένους Pelargonium στους κήπους και στις βεράντες. Υπάρχουν περισσότερες από 200 ποικιλίες σε πληθώρα χρωμάτων. Το είδος Pelargonium x hortorum έχει προέλθει από διασταύρωση των P. zonale και P. inquinans. Έχει στρογγυλά φύλλα τα οποία σε πολλές ποικιλίες διαθέτουν μία σκούρα ζώνη, ως εκ τούτου και ζωνωτό. Υπάρχουν ποικιλίες με συμπαγή και χαμηλή βλάστηση αλλά και ποικιλίες που φθάνουν το 1,0 με 1,5 m σε ύψος. Τα χρώματα των ανθέων μπορεί να είναι κόκκινο, λευκό, ροζ, σωμόν, πορτοκαλί, μωβ κ.α. Οι απαιτήσεις του σε νερό είναι μικρές. Εδώ να αναφέρουμε ακόμα μία φορά ότι φυτά τα οποία είναι φυτεμένα σε φυτοδοχεία μικρού όγκου, θα πρέπει να ποτίζονται αρκετά συχνά. Πάντως τα γεράνια ζημιώνονται πολύ πιο συχνά από υπερβολική υγρασία παρά από έλλειψη νερού. Προτιμούν τις ηλιαζόμενες θέσεις και τα καλά αποστραγγιζόμενα εδάφη.

Pelargonium x domesticum

Το είδος Pelargonium x domesticum (συν. P. grandiflorum – κοιν. πελαργόνι, γεράνι) προέρχεται από την διασταύρωση των P. cucullatum και P. grandiflorum. Σχηματίζει ξυλώδη στελέχη και μπορεί να φθάσει και τα 2 m σε ύψος. Τα άνθη του έχουν δίχρωμα πέταλα και συνηθέστερα αποχρώσεις του ροζ και του μωβ. Τα φύλλα είναι πράσινα με εγκολπώσεις και συχνά οδοντωτά. Οι απαιτήσεις του σε νερό είναι μικρές και προτιμάει τις φωτεινές και καλά αποστραγγιζόμενες θέσεις στον κήπο. Επίσης θα πρέπει να κλαδεύονται προκειμένω να κρατήσουν μία συμπαγή μορφή. Κατάλληλα για φύτευση στο έδαφος και σε γλάστρα.
Αντώνιος Πεπανός

Αναγνώριση

Ο Πεπανός θεωρήθηκε κατά την ενεργό του δράση ως ο καλύτερος Έλληνας αθλητής στην κολύμβηση. Προς τιμήν του ονομάστηκε το Κλειστό Κολυμβητήριο στο Παμπελοποννησιακό Αθλητικό Κέντρο της γενέτειράς του. Επίσης, έχει καθιερωθεί αγώνας ιστιοπλοΐας ανοιχτής θαλάσσης στη μνήμη του.
ΑΕΛ Λεμεσού (ποδόσφαιρο)

Ίδρυση

Η Αθλητική Ένωση Λεμεσού ιδρύθηκε στις 4 Οκτωβρίου 1930 από μια ομάδα επιφανών μελών της κοινωνίας της Λεμεσού. Το σωματείο συγκέντρωσε εξαρχής τη μαζική υποστήριξη των φιλάθλων από όλα τα κοινωνικά στρώματα της πόλης και ανέπτυξε αθλητική δράση. Από την ίδρυση της η ομάδα υιοθέτησε ως χρώματα της το μπλε και το κίτρινο. Εμπνευστής του ονόματος της ομάδας ήταν ο εκ των ιδρυτών της Δημήτρης Τσέπης, ο οποίος διετέλεσε και πρώτος προπονητής της ποδοσφαιρικής ομάδας.

Πρώτος αγώνας

Με την ίδρυση της η ΑΕΛ σχημάτισε και ποδοσφαιρική ομάδα. Ωστόσο, όταν ιδρύθηκε, η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν παγκύπριο πρωτάθλημα. Είχαν, όμως, ήδη δημιουργηθεί αρκετά σωματεία. Ο πρώτος αγώνας της ΑΕΛ έγινε στις 6 Ιανουαρίου 1931, στο στάδιο ΓΣΟ, έδρα της ομάδας, με αντίπαλο τον Πεζοπορικό Λάρνακας. Η ΑΕΛ κέρδισε με 6-1. 
Την πρώτη ομάδα της ΑΕΛ απετέλεσαν οι: Ονούφριος Δημητρίου, Γεώργιος Πλατσιάρας, Πρίαμος Φράγκος, Ευαγόρας Φυλακτού, Κώστας Σολέας, Πυγμαλίων Ριαλάς, Αριστείδης Μιχαηλίδης, Πολυνίκης «Πικής» Καλογήρου, Βίκτωρ Μουστερής, Χριστάκης Πιερίδης, Βάσος Αϊβαλιώτης, Θεοδόσης Κωνσταντινίδης.

Πρωταθλήματα πόλεων

Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «πρωτάθλημα πόλεων». Η ΑΕΛ συμμετείχε στο πρωτάθλημα και έφτασε μέχρι τον τελικό όπου έχασε με 4-0 από τον ΑΠΟΕΛ (5 Μαΐου 1932, Παλιό ΓΣΖ). Τον Νοέμβριο του 1932 η ΑΕΛ προσέλαβε ως προπονητή της τον Αργύρη Γαβαλά, ο οποίος τα επόμενα χρόνια οδήγησε την ΑΕΛ σε μεγάλη άνοδο και επιτυχίες.
Το δεύτερο παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Η ΑΕΛ τερμάτισε στην τρίτη θέση. Η ΑΕΛ διοργάνωσε το τρίτο ανεπίσημο πρωτάθλημα την περίοδο 1933-34. Ίσχυαν οι ίδιο κανονισμοί όπως και στο δεύτερο πρωτάθλημα. Η ΑΕΛ τερμάτισε στην πρώτη θέση. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία  (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου, με την ΑΕΛ να αποτελεί ένα από τα ιδρυτικά της μέλη.

Έδρα

Πρώτη έδρα της ΑΕΛ ήταν το Παλιό Στάδιο Γ.Σ.Ο. στη Λεμεσό. Το στάδιο αυτό το χρησιμοποιούσε από την ίδρυση της έως το 1975 που ολοκληρώθηκε η κατασκευή του Τσιρείου Σταδίου - Γ.Σ.Ο., χωρητικότητας 13.300 θεατών, έδρα που χρησιμοποιεί έως σήμερα. Τα στάδια αυτά αποτελούσαν και αποτελούν έδρα και των δύο άλλων ομάδων της Λεμεσού, Απόλλωνα και Άρη.
Αρναουτογειτονιά

Τοποθεσία

Στα δυτικά συνορεύει με τον Άγιο Ιωάννη, στα βόρεια και ανατολικά με την Καθολική, στα νοτιοανατολικά και νότια με το Τζαμί Τζεντίτ και στα νοτιοδυτικά με τα Τσιφλικούδια.

Ιστορία

Η συνοικία πήρε το όνομα της από την τούρκικη λέξη Αρναούτ (Arnaout), η οποία σημαίνει Αλβανός. Στη συνοικία υπήρχε σημαντικός πληθυσμός Τουρκοαλβανών τους οποίους έφεραν οι Οθωμανοί τον 19ο αιώνα για να δημιουργήσουν αποικία. Είτε λόγω λάθους, είτε για λόγους ευκολίας, οι Ελληνοκύπριοι ονόμαζαν ολόκληρη τη συνοικία σαν Αρναούτ ή Αρναουδκιά.
Η συνοικία είναι κτισμένη γύρω από το τζαμί Αρναούτ. Στη συνοικία υπήρχαν βιοτεχνίες και εργαστήρια, καφενεία και αθλητικοί σύλλογοι, όπως και χειμερινός κινηματογράφος.
Βλαδίμηρος

Βλαδίμηρος, Βλάντιμιρ ή Βλαντίμιρ ή Βλαντιμίρ  είναι αντρικό ονομαστικό όνομα. Υποκοριστικά του είναι Βόλοντγια, Βλαντ, Βόβα, Βόβικ, Βόβκα, Βόβτσικ, Βόβοτσκα. Είναι ίδιο με το Βλάνταν, Βλάντο, Βλάντα, Βλάντκο, Βλάντα, Βλά, ντε, Βλάντικ, Βλάικο, Βλάντκα, Βλάντκι, Βλάντκα, Βλάντας και Βολόντγια. Το αντίστοιχο γυναικείο είναι Βλαβτιμίρνα ή Βλαντιμίρκα.

Ετυμολογία

Η πρώτη αναφορά του ονόματος συναντάται με τον Βλάντιμορ Ρασάτε που έζησε το 850 - 893. Σημαίνει η ισχύς του είναι μεγάλη, και αντιλαμβάνεται ως βασιλιάς ή και αυτοκτάτορας.
Βαλκανικοί Αγώνες Στίβου 1979

Οι 38οι Βαλκανικοί Αγώνες Στίβου 1979 έγιναν στην Αθήνα, στο Στάδιο Καραϊσκάκη. Συμμετείχαν πέντε βαλκανικές χώρες, δηλαδή όλες πλήν της Αλβανίας. Νικήτρια ήταν η Βουλγαρία, τόσο στους άνδρες, σε 23 αγωνίσματα, όσο και στις γυναίκες, σε 16 αγωνίσματα.
Αυστραλιανές ομοσπονδιακές εκλογές (2016)

Οι  ομοσπονδιακές εκλογές του 2016 ήταν εκλογές που διεξήχθησαν  στην Αυστραλία με τη διάλυση όλης της Γερουσίας, για πρώτη φορά από τις εκλογές του 1987. Η ψηφοφορία έγινε στις 2 Ιουλίου και οι εκλογές έγιναν πρόωρα, καθώς κανονικά ήταν προγραμματισμένες πριν τον Ιανουάριο του 2017.
Εξελέγησαν όλα τα 226 μέλη του 45ου Κοινοβουλίου, έπειτα από την παράταση της προεκλογικής εκστρατείας (συνολικά διήρκεσε οκτώ εβδομάδες). 
Ο συνασπισμός του πρωθυπουργού Μάλκολμ Τέρνμπουλ κατέλαβε 76 έδρες στη Βουλή, οι Εργατικοί 69, οι Πράσινοι μία έδρα και οι ανεξάρτητοι 2 έδρες. Μία έδρα κατέλαβε το κόμμα του ελληνικής καταγωγής Νικ Ξενοφών. Τα τελικά αποτελέσματα οριστικοποιήθηκαν και ανακοινώθηκαν έπειτα από μία εβδομάδα περίπου.

Πλαίσιο

Η προκήρυξη των εκλογών έγινε πρόωρα τον Μάρτιο του 2016 από τον ηγέτη του Φιλελεύθερου Κόμματος Μάλκολμ Τέρνμπουλ, προκειμένου να σταθεροποιήσει την πλειοψηφία του κόμματός του στη Γερουσία.
Η προεκλογική εκστρατεία κύλησε μάλλον ανιαρά και στις κάλπες κλήθηκαν περίπου 16 εκατομμύρια ψηφοφόροι. Η έκβαση της ψηφοφορίας εξαρτήθηκε από τις επιστολικές ψήφους (περίπου 30% του συνόλου). Για τον λόγο αυτό, από τα πρώτα αποτελέσματα δεν ήταν ξεκάθαρο ποιο κόμμα θα κέρδιζε την αυτοδυναμία. Ο συντηρητικός συνασπισμός του Φιλελεύθερου πρωθυπουργού Μάλκολμ Τέρνμπουλ ανακηρύχθηκε νικητής των εκλογών, έπειτα από μιάμιση εβδομάδα. Νωρίτερα, την ήττα του στις εκλογές παραδέχθηκε ο αρχηγός του Εργατικού Κόμματος, Μπιλ Σόρτεν.
Η αστυνομία ανακοίνωσε τη διενέργεια έρευνας με αφορμή τις καταγγελίες για πολιτική απάτη, μέσω της αποστολής τηλεφωνικών μηνυμάτων που εστάλησαν σε ψηφοφόρους, ενώ είχε αρχίσει η εκλογική διαδικασία.

Νέο σύστημα ψηφοφορίας

Στις εκλογές του 2016 επίσης για πρώτη φορά εφαρμόστηκε ένα νέο σύστημα ψηφοφορίας για την ανάδειξη των μελών της Γερουσίας, σε αντικατάσταση της ψηφοφορίας με ομαδικά ψηφοδέλτια (group voting tickets). Το νέο σύστημα είναι η προαιρετική ψήφος (optional preferential voting). Στο σύστημα αυτό οι ψηφοφόροι σημειώνουν την προτίμησή τους σε έναν υποψήφιο (που έχει ως αποτέλεσμα να ψηφίζουν σαν να ψήφιζαν με το πλειοψηφικό σύστημα) ή σε όλους τους υποψήφιους ή σε οποιονδήποτε αριθμό μεταξύ των υποψηφίων. Παρότι δεν απαιτείται πλήρης αρίθμηση, στο σύστημα της προαιρετικής ψήφου, οι ψηφοφόροι που έχουν μία επιλογή δεν σημειώνουν σταυρό ή "τικ" αλλά τον αριθμό '1'.

Επαναληπτική εκλογή στην περιφέρεια Μπάτμαν, 2018

Τον Φεβρουάριο του 2018 ο Εργατικός Ντέιβιντ Φίνεϊ παραιτήθηκε από βουλευτής. Ως αποτέλεσμα, στις 17 Μαρτίου 2018 διεξήχθη επαναληπτική εκλογή για μία έδρα στην περιφέρεια Μπάτμαν. Ο Εργατικός Γκεντ Κίρνεϊ, κέρδισε τις εκλογές λαμβάνοντας 33.426 ψήφους και ποσοστό 42,7%.
Επαρχία Γκιουζέλγιουρτ

Η Επαρχία Γκιουζέλγιουρτ (τουρκικά: Güzelyurt İlçesi) είναι η γεωγραφική ζώνη της Μόρφου όπως την ονομάζει η Τουρκική Δημοκρατία της Βόρειας Κύπρου (ΤΔΒΚ) δηλαδή το ψευδοκράτος που δημιούργησε η Τουρκία στο κατεχόμενο βόρειο τμήμα της Κυπριακής Δημοκρατίας μετά την Τουρκική Εισβολή. Πρακτικά, οι Επαρχίες της Κύπρου είναι διαφορετικά διαχωρισμένες.
Η υποτελής διοίκηση στην Τουρκία των κατεχομένων εδαφών της Κύπρου, έχει χωρίσει την Μόρφου σε δύο υποεπαρχίες: την Υποεπαρχία "Γκιουζέλγιουρτ" και την "Υποεπαρχία" Λέφκε. Πρωτεύουσά της είναι η Μόρφου, επίσης γνωστή με την τουρκική της ονομασία, "Γκιουζέλγιουρτ". Ο πληθυσμός της ανερχόταν στις 29.264 κατοίκους το 2006. Ο Καϊμακάμης της είναι ο Μεντές Γκιουντούζ.
Η επαρχία αυτή έχει αποσπασθεί από την Επαρχία Λεφκόσα.
Ναίβιος

Ζωή

Επικρατεί μεγάλη αβεβαιότητα όσον αφορά τη ζωή του. Από τα σχόλια που κάνει ο Αύλος Γέλλιος κρίνοντας τον Επιτάφιό του ότι είναι γραμμένος με ύφος αλαζονικό, βγαίνει το συμπέρασμα ότι γεννήθηκε σε μία από τις ρωμαϊκές επαρχίες στην Καμπανία. Αλλά η φράση αυτή φαίνεται να έχει χρησιμοποιηθεί παροιμιωδώς για τον κομπασμό. Και επειδή υπήρχε η τάξη των πληβείων στη Ρώμη, είναι αρκετά πιθανόν να ήταν εκ γενετής Ρωμαίος κάτοικος. Υπηρέτησε είτε στο ρωμαϊκό στρατό, είτε μεταξύ των συμμάχων στον Πρώτο Καρχηδονιακό Πόλεμο και γι' αυτό πρέπει να έφτασε στην ωριμότητα πριν από το 241 π.Χ.
Η καριέρα του σαν θεατρικός συγγραφέας ξεκίνησε με την παρουσίαση ενός δράματος περί το έτος 235 π.Χ. και συνεχίστηκε για τριάντα χρόνια. Προς το τέλος της ζωής του αντιμετώπισε την εχθρότητα μιας μερίδας ευγενών, ειδικά της οικογένειας του Μέτελλου, με επιθέσεις εναντίον της οποίας έκανε επί σκηνής και λόγω της αντίδρασής τους φυλακίστηκε. Αφού έγραψε δύο έργα κατά τη διάρκεια της φυλακίσεώς του, όπου απολογήθηκε για την προηγούμενη αγενή συμπεριφορά του, απελευθερώθηκε μέσω της επιρροής των δημάρχων. Λίγο αργότερα έπρεπε να αποσυρθεί από τη Ρώμη γύρω στο 204 π.Χ. στην Τυνησία. Κατά τη διάρκεια της εξορίας του, όταν αποσύρθηκε από την ενεργή καριέρα του ως θεατρικός συγγραφέας, το συνέθεσε ή το ολοκλήρωσε στον Πρώτο Καρχηδονιακό Πόλεμο. Πιθανότατα η τελευταία του συγγραφή ήταν ο δικός του Επιτάφιος, γραμμένος σε σατούρνιο στίχο.
Αν οι στίχοι υποκρύπτουν ζήλια για την αυξανόμενη κυριαρχία του Έννιου, η ζωή του Ναίβιου πρέπει να επιμηκυνθεί πιθανόν μετά το 204 π.Χ., έτος κατά το οποίο ο Έννιος ξεκίνησε την καριέρα του σαν συγγραφέας στη Ρώμη. Σε αντίθεση με το Λίβιο Ανδρόνικο, ο Ναίβιος ήταν ντόπιος Ιταλός και όχι Έλληνας. Επίσης υπήρξε αυθεντικός συγγραφέας και όχι ένας απλός συλλέκτης ή μεταφραστής. Εάν οφείλεται στο Ναίβιο το γεγονός ότι οι μορφές της λατινικής λογοτεχνίας αντιγράφθηκαν εξ αρχής από εκείνες της ελληνικής λογοτεχνίας οφείλεται στο Ναίβιο το ότι

Έργα

Σαν τον Λίβιο ο Ναίβιος υπήρξε επαγγελματίας στο να προσαρμόζει ελληνικές τραγωδίες και κωμωδίες στη ρωμαϊκή σκηνή. Ανάμεσα στους τίτλους των τραγωδιών του βρίσκονται ο Αίγισθος, ο Λυκούργος, η Ανδρομάχη ή ο Έκτορας, ο Δούρειος Ίππος. Το τελευταίο έργο ονομάστηκε και παραστάθηκε στα εγκαίνια του θεάτρου του Πομπήιου το έτος 55 π.Χ.
Άξελ της Δανίας

Βιογραφία

Ήταν ο δευτερότοκος γιος του Βάλντεμαρ πρίγκιπα και ναυάρχου της Δανίας και της Μαρίας των Βουρβόνων-Ορλεάνης, κόρης του Ροβέρτου δούκα του Σαρτρ. Ήταν εξάδελφος του Χριστιανού Ι΄ της Δανίας, του Χάακον Ζ΄ της Νορβηγίας, του Κωνσταντίνου Α΄ της Ελλάδας, του Γεωργίου Ε΄ της Βρετανίας, του Νικολάου Β΄ αυτοκράτορα της Ρωσίας, κά. 
Ήταν δημοφιλής προστάτης του αθλητισμού: ήταν εξέχων μέλος της Διεθνούς Ολυμπιακής Επιτροπής (IOC) και πρώτο τιμητικό μέλος της. Επίσης ασχολήθηκε με τον ακτιβισμό και ήταν στέλεχος επιχείρησης. Ήταν αξιωματικός του Δανικού Ναυτικού. Τα τρία αδέλφια του είχαν κάνει μοργανατικούς γάμους και από πρίγκιπες της Δανίας υποβιβάστηκαν σε κόμητες του Ρόσενμπουρκ.
Το 1964 απεβίωσε στην Κοπεγχάγη σε ηλικία 76 ετών.
Κακό

Κακό είναι μια πράξη ή μία κατάσταση από την οποία προκύπτει, ή τείνει να προκύψει, αποτέλεσμα που αντίκειται σε μια ηθική. Η ηθική αυτή δεν είναι σαφώς καθορισμένη, η παραβίασή της όμως αφορά σε γενικές γραμμές το μη σεβασμό και τη σπατάλη της φύσης, της δημιουργίας και της ανθρώπινης υπόστασης, είτε άμεσα, είτε με προδιάθεση: η καταστροφικότητα, η περιττή βία, ο μη σεβασμός της ζωής, η συνειδητή και σκόπιμη αδικία, ο σχεδιασμός του εξευτελισμού της αξιοπρέπειας με ταπεινά κίνητρα κλπ. αντανακλούν το κακό.
Το κακό συνήθως θεωρείται το εννοιολογικό αντίθετο του καλού.
L'Aube Nouvelle

L'Aube Nouvelle (H Αυγή Μιας Νέας Ημέρας) είναι ο εθνικός ύμνος του Μπενίν. Συνθέτης και στιχουργός είναι ο Ζιλμπέρ Ζαν Ντανιόν (Gilbert Jean Dagnon). Ο ύμνος καθιερώθηκε όταν η χώρα έγινε ανεξάρτητη από τη Γαλλία, το 1960.

Γαλλικοί στίχοι

Jadis à son appel, nos aïeux sans faiblesse 

Ont su avec courage, ardeur, pleins d'allégresse

Livrer au prix du sang des combats éclatants.

Accourez vous aussi, bâtisseurs du présent,

Plus forts dans l'unité, chaqu'jour à la tâche,

Pour la postérité, construisez sans relâche.
Επωδός

Enfants du Bénin, debout!

La liberté d'un cri sonore

Chante aux premiers feux de l'aurore;

Enfants du Bénin, debout!
Quand partout souffle un vent de colère et de haine.

Béninois, sois fier, et d'une âme sereine,

Confiant dans l'avenir, regarde ton drapeau!

Dans le vert tu liras l'espor du renouveau,

De tes aïeux le rouge évoque le courage;

Des plus riches trésors le jaune est le présage.
Επωδός
Tes monts ensoleillés, tes palmiers, ta verdure,

Cher Bénin, partout font ta vive parure.

Ton sol offre à chacun la richesse des fruits.

Bénin, désormais que tes fils tous unis

D'un fraternel élan partagent l'espérance

De te voir à jamais heureux dans l'abondance.
Επωδός

Ελληνική μετάφραση

Από παλιά, στο κάλεσμά της, οι πρόγονοί μας

Ήξεραν πως να εμπλέκονται σε μεγάλες μάχες

Με σθένος, τόλμη, ζήλο και πολλή χαρά, με το τίμημα όμως του αίματος.

Κτίστες του παρόντος, κι εσείς, ενώστε τις δυνάμεις σας

Καθημερινά για το καθήκον και πιο ενωμένοι.

Κτίστε χωρίς σταματημό για την επόμενη γενιά.
Επωδός

Παιδιά του Μπενίν, ξυπνήστε!

Η κραυγή της ελευθερίας που αντηχεί

Ακούγεται με το πρώτο φως της αυγής,

Παιδιά του Μπενίν, ξυπνήστε!
Ενώ όλα γύρω αποπνέουν έναν άνεμο οργής και μίσους

Πολίτες του Μπενίν να είστε περήφανοι, και σε ήρεμο πνεύμα

Έχοντας εμπιστοσύνη στο μέλλον, κράτα τη σημαία σου!

Στο πράσινο διαβάζεις την ελπίδα για την άνοιξη 

Το κόκκινο τονίζει την τόλμη των προγόνων σου

To κίτρινο προφητεύει τους πιο μεγάλους θησαυρούς.
Επωδός
Πολυαγαπημένο Μπενίν, τα ηλιόλουστα βουνά σου, οι φοίνικες και τα πράσινα λιβάδια

Δείξε παντού τη λαμπρότητά σου:

Το έδαφός σου προσφέρει σε όλους τους πιο πλούσιους καρπούς.

Μπενίν, από τώρα και στο εξής οι γιοι σου είναι ενωμένοι

Με ένα αδερφικό πνεύμα μοιραζόμενοι την ελπίδα ότι σε βλέπουμε

Απόλαυσε για πάντα την αφθονία και την ευτυχία.
Επωδός